《拟奉和早朝大明宫之作》
明代·高棅

明光漏尽晓寒催，长乐疏钟度凤台。
月隐禁城双阙迥，云迎仙仗九重开。
旌旗半掩天河落，阊阖平分曙色来。
朝罢佩声花外转，回看佳气满蓬莱。

作者简介：（1350—1423）明福建长乐人，更名廷礼，字彦恢，号漫士。永乐初，以布衣召入翰林，为待诏，升典籍。博学能文，尤长于诗，为闽中十才子之一。又工书画，时称三绝。书得汉隶笔法，画源于米芾父子。有《唐诗品汇》等。